# OTR8003 Szakmódszertan 3

Tantárgyi tematika és félévi követelményrendszer

A kurzus teljesítésével a hallgató ismeri a korszerű, változó történelemtanítás kiemelt területeit és a középszintű érettségi követelményeket meghatározó tartalmi elemeket és kompetenciákat. Ismeri a szaktárgy tanítása-tanulása során fejlesztendő speciális, az önálló történelmi megismeréshez szükséges kompetenciák fejlesztésének és diagnosztikus mérésének módszereit.

Képes középszintű történelem érettségi gyakorlófeladatok összeállítására, javítására, értékelésére és birtokában van a középszintű érettségi vizsgára való felkészítés gyakorlati tudnivalóinak. Képes az értékelés során figyelembe venni az értékelés hatásait a pedagógiai folyamat szabályozására, a tanulók személyiségfejlődésére és önértékelésére. Képes a mérés-értékelésben releváns teszt- és esszéfeladatokat készíteni.

Problémaérzékenység, elfogadó attitűd jellemzi, valamint elkötelezett a tanulást támogató értékelés mellett.

**Féléves tematika:**

|  |  |
| --- | --- |
|  |  |
| 1. | Tájékozódás. A feladatok és az időrend megbeszélése |
| 2. | Az értékelés célja, fajtái, eszközei |
| 3. | A középszintű érettségi és vizsgakövetelmények. Az érettségi témakörök. Érettségi feladatlapok javítása, pontozása és a javítókulcsok.  A közép- és emelt szintű érettségi különbségei. A szóbeli érettségi vizsga |
| 4. | Az ismeretszerzés és a források használata. Kommunikáció, a történelmi szaknyelv alkalmazása. Tájékozódás térben és időben. Az eseményeket alakító tényezők feltárása, kritikai és problémaközpontú gondolkodás |
| 5. | *Feladattervek bemutatása, hallgatói reflexiók* |
| 6. | *Feladattervek bemutatása, hallgatói reflexiók* |
| 7. | A kurzus zárása; tanulságok, eredmények |

**A foglalkozásokon történő részvétel** tekintetében a Tanulmányi és Vizsgaszabályzat (TVSz) az irányadó.

**Félévi követelmény: gyakorlati jegy**

**A gyakorlati jegy megszerzésének feltétele:** A középszintű érettségi témaköreihez illeszkedő gyakorlófeladatok összeállítása (min. 6 feladat) és csoport előtti bemutatása, megvitatása.

**A gyakorlati jegy megszerzésének feltétele:**

* Aktív órai részvétel
* Határidőre elkészített feladatok
* Az elkészített feladatok ötletessége, a kivitelezés alapossága

*A kurzus minden résztvevője részjegyet kap a kurzus 6. és 12. hetében, amelynek a célja az addigi előrehaladás ellenőrzése, értékelése.*

**Irodalomjegyzék**

* B. Mátyus Gyöngyi- Bori István: Történelem érettségi témavázlatok, 4. átdolgozott kiadás a 2017-től érvényes érettségi követelmények szerint, I. Középszint, Amtak Bt., 2016, 274 oldal, ISBN 9786158047739
* Hatályos érettségi és vizsgakövetelmények az internetről: <https://www.oktatas.hu/kozneveles/erettsegi/altalanos_tajekoztatas/vizsgakovetelmenyek2017>
* Kovács István – Kovács Istvánné – Óbis Hajnalka: A változó történelemoktatás. Debreceni Egyetemi Kiadó, 2015, 188 oldal, ISBN 9789634738626

Dr. Buhály Attila

Nyíregyháza, 2024. 02. 13.